Návrh

 **VYHLÁŠKA**

 **Ministerstva hospodárstva Slovenskej republiky**

 z … 2025

 **o označovaní materiálov použitých v hlavných častiach obuvi**

Ministerstvo hospodárstva Slovenskej republiky podľa § 3 ods. 1 písm. c) zákona
č. …/2025 Z. z. o všeobecnej bezpečnosti výrobkov a o zmene a doplnení niektorých zákonov ustanovuje:

 **§ 1**

1. Táto vyhláška ustanovuje označovanie materiálov použitých v hlavných častiach obuvi (ďalej len „materiálové zloženie“) predávanej spotrebiteľovi.
2. Táto vyhláška sa nevzťahuje na označovanie materiálového zloženia obnosenej obuvi, obuvi určenej ako osobný ochranný prostriedok,[[1]](#footnote-1)) obuvi, ktorá má povahu hračky[[2]](#footnote-2))
a obuvi, ktorej časti obsahujú chemické látky.[[3]](#footnote-3))

 **§ 2**

 Na účely tejto vyhlášky sa rozumie

1. obuvou výrobky s pripevnenou podošvou, ktoré sú určené na ochranu alebo pokrytie nôh vrátane vrchu, podšívky a stielky a podošvy, ak sa predávajú samostatne,
2. vrchom vrchná vonkajšia časť obuvi, ktorá je pripevnená k podošve,
3. podšívkou a stielkou časti tvoriace vnútro obuvi,
4. podošvou spodná časť obuvi pripevnená k zvršku, ktorá prichádza do styku s podlahou alebo cestou.

 **§ 3**

1. Materiálovým zložením sa označujú hlavné časti obuvi, ktorými sú
2. vrch,
3. podšívka a stielka,
4. podošva.
5. Označenie materiálového zloženia poskytuje informáciu o použitých materiáloch, ktoré tvoria najmenej 80 %
6. plochy vrchu obuvi; na doplnky, výstuhy, lemovky, ozdoby, pracky, pútka alebo podobné príslušenstvo sa neprihliada,
7. plochy podšívky a stielky obuvi,
8. objemu podošvy obuvi.
9. Ak žiaden materiál netvorí 80 % plochy vrchu alebo podšívky a stielky obuvi, alebo 80 % objemu podošvy obuvi, označenie poskytuje informáciu o dvoch plošne najviac použitých materiáloch.

 **§ 4**

1. Hlavné časti obuvi a ich materiálové zloženie sa označujú piktogramom alebo písomne podľa [príloh č. 1 a č. 2](#prilohy.priloha-priloha_c_1_k_vyhlaske_c_84_2008_z_z.oznacenie).
2. Materiálové zloženie sa uvádza vedľa označenia príslušnej hlavnej časti obuvi, aspoň na jednom kuse každého páru obuvi. Označenie sa vyhotovuje tlačou, vyrazením alebo štítkom. Označenie musí byť dobre viditeľné, bezpečne pripevnené, prístupné a nesmie spotrebiteľa uviesť do omylu.

 **§ 5**

Touto vyhláškou sa preberajú právne záväzné akty Európskej únie uvedené v [prílohe č. 3](#prilohy.priloha-priloha_c_3_k_vyhlaske_c_84_2008_z_z.oznacenie).

 **§ 6**

Zrušuje sa vyhláška Ministerstva hospodárstva Slovenskej republiky č. 84/2008 Z. z.
o označovaní materiálov použitých v hlavných častiach obuvi.

 **§ 7**

Táto vyhláška nadobúda účinnosť ... 2025.

Príloha č. 1

k vyhláške č. .../2025 Z. z.

**Hlavné časti obuvi, ich opis, piktogramy a písomné označenie**

|  |  |  |  |
| --- | --- | --- | --- |
|  | **Hlavná časť a jej opis** | **Piktogram** | **Písomné označenie** |
| a) | Vrch |  | Vrch |
| b) | Podšívka a stielka |  | Podšívka a stielka |
| c) | Podošva |  | Podošva |

Príloha č. 2

k vyhláške č. .../2025 Z. z.

**Materiály použité v hlavných častiach obuvi, ich opis, piktogramy a písomné označenie**

|  |  |  |  |
| --- | --- | --- | --- |
|   | **Použité materiály** | **Piktogram** | **Písomné označenie** |
| a) | **Useň**Všeobecný termín pre vyčinenú kožu, ktorá sa získa spracovaním surovej kože takou technológiou, pri ktorej sa menia jej fyzikálne a chemické vlastnosti a získa odolnosť proti hnitiu; pôvodná vláknitá štruktúra kože zostane v podstate zachovaná. Ak je na useň akýmkoľvek spôsobom nanesená povrchová úprava, jej hrúbka je najviac 0,15 mm. Za useň sa nepovažuje vyčinená koža rozložená mechanicky alebo chemicky na vláknité častice, malé kúsky alebo prach, ktoré sa potom spracujú so spojivom alebo bez spojiva do akéhokoľvek útvaru.Označením „useň s prírodným lícom“ sa označuje iba useň, ktorej pôvodná lícna strana, zjavná po odlúčení pokožky, nebola odstránená brúsením alebo štiepaním.**Povrchová useň**Useň, ktorej povrstvenie nepresahuje jednu tretinu jej celkovej hrúbky, ale je hrubšia ako 0,15 mm. |  | UseňPovrstvená useň |
| b) | **Prírodný a syntetický textilný materiál** |  | Textil |
| c) | **Iný materiál**Všetky ostatné materiály. |  | Iný materiál |

Príloha č. 3

k vyhláške č. .../2025 Z. z.

**Zoznam preberaných právne záväzných aktov Európskej únie**

Smernica Európskeho Parlamentu a Rady 94/11/ES zo dňa 23. marca 1994 o aproximácii zákonov, iných predpisov a správnych opatrení členských štátov o označovaní materiálov používaných v hlavných zložkách obuvi určenej na predaj spotrebiteľom (Ú. v. EÚ L 100,
19. 4. 1994) v znení Smernice Rady 2006/96/ES z 20. novembra 2006 (Ú. v. EÚ L 363,
20. 12. 2006) a Smernice Rady 2013/15/EÚ z 13. mája 2013 (Ú. v. EÚ L 158, 10. 06. 2013).

1. ) Čl. 3 ods. 1 nariadenia Európskeho parlamentu a Rady (EÚ) 2016/425 z 9. marca 2016 o osobných ochranných prostriedkoch a o zrušení smernice Rady 89/686/EHS (Ú. v. EÚ L 81, 31. 3. 2016). [↑](#footnote-ref-1)
2. ) § 2 písm. a) zákona č. 78/2012 Z. z. o bezpečnosti hračiek a o zmene a doplnení zákona č. 128/2002 Z. z.
o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov
v znení neskorších predpisov. [↑](#footnote-ref-2)
3. ) Čl. 3 ods. 1 nariadenia Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES)
č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES
(Ú. v. EÚ L 396, 30. 12. 2006) v platnom znení. [↑](#footnote-ref-3)